b"\n_START_ARTICLE_\nCal Bep Nou\n_START_SECTION_\nDescripci\xc3\xb3\n_START_PARAGRAPH_\nMasia que ha patit algunes modificacions que han alterat el seu aspecte primitiu. El parament \xc3\xa9s de carreus de pedra amb les cantonades i marcs d'obertures de ma\xc3\xb3. Al cant\xc3\xb3 de llevant hi trobem dues obertures d'arc de mig punt separades per un pilar de ma\xc3\xb3 que tenen baranes de ferro for\xc3\xa7a senzilles. La resta d'obertures s\xc3\xb3n petites i allindanades. La coberta \xc3\xa9s a dues aig\xc3\xbces amb teula \xc3\xa0rab. A la teulada hi trobem algunes modificacions, de la mateixa manera que a la coberta del cos annex, real\xc3\xa7ada amb ma\xc3\xb3, elements que emmascaren la construcci\xc3\xb3 original.\n_START_SECTION_\nHist\xc3\xb2ria\n_START_PARAGRAPH_\nLa casa fou constru\xc3\xafda el 1910. L'actual propietari \xc3\xa9s Josep Parera que la reb\xc3\xa9 com a her\xc3\xa8ncia. Les terres on est\xc3\xa0 edificada pertanyien a cal Bep vell."